stanford-oval/wikipedia huggingface dataset:
Manchesterin kaupungintalo

| Manchesterin kaupungintalo |
| --- | --- |

Valmistumisvuosi:  1877
Suunnittelija:  Alfred Waterhouse
Käyttäjä:  Manchesterin kaupunki
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Manchesterin kaupungintalo on Manchesterin kaupunginhallinnon keskus. Sen valmistaminen aloitettiin Alfred Waterhousen johdolla 1868 ja se valmistui vuonna 1877. Kaupungintalo edustaa viktoriaanista uusgotiikkaa. Rakennuksen seinillä on Ford Madox Brownin maalaamia muraaleja.
Kaupungintalon valmistaminen maksoi aikanaan miljoona puntaa ja siihen käytettiin neljätoista miljoonaa tiiltä. Tyylisuunnassa päädyttiin uusgotiikkaan muun muassa siksi, koska kaupungilla oli muinaisia yhteyksiä hansakaupunkeihin ja samalla haettiin eroavaisuutta naapurikaupunkiin Liverpooliin, joka suosi arkkitehtuurissaan uusklassismia.
Kaupungintalon tunnusomaisin koriste on Manchesterin tunnuseläimen, mehiläisen, koristeelliset kuvat eripuolilla rakennusta. Mehiläisestä on tehty rakennukseen maalauksia, kaiverruksia ja jopa mosaiikkeja.
Mosaiikkilattia, jonka koristeena on mehiläiset.
Wikimedia Commonsissa on kuvia tai muita tiedostoja aiheesta .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Manchester Town Hall
Mahmoud Dicko

Mahmoud Dicko (s. noin 1954 Timbuktun seudulla) on malilainen muslimipappi, joka johti maan Korkeinta islamilaista neuvostoa vuosina 2008–2019. Poliitikoksi ryhtynyt Dicko on järjestänyt mielenosoituksia ja vaatinut maan presidentin ja hallituksen eroa.
Dicko on entinen arabian kielen opettaja. Hän opiskeli Saudi-Arabiassa ja palasi Maliin Bamakon Badalabougoun moskeijan imaamiksi. Moussa Traorén aikana hän toimi Association malienne pour l’unité et la progrès de l’islam -järjestön pääsihteerinä ja hallituksen uskontoasiain sihteerinä. Salafisteihin lukeutuva Dicko pitää itseään sunnalaisena ja kieltää olevansa wahhabiitti. Hän on näkemyksiltään konservatiivi, joka arvostaa myös islamia edeltäviä afrikkalaisia perinteitä. Hän vastustaa naisten oikeuksia ja homoseksuaalisuutta.
Dicko valittiin vuonna 2008 maltillisen Thierno Hady Boubacar Thiamin seuraajaksi Malin islamilaisen neuvoston puheenjohtajana. Neuvoston tarkoituksena on edustaa islamin eri suuntauksia, vahvistaa uskonnonvapautta ja moniarvoisuutta sekä toimia yhteistyössä maan viranomaisten kanssa.
Dicko aloitti poliittisen toimintansa vuonna 2009, jolloin hän ryhtyi kampanjoimaan Malin hallituksen esittämää perhelakia vastaan. Kampanjan tuloksena vuonna 2011 hyväksyttyyn lakiin tehtiin muutoksia, jotka heikensivät naisten asemaa. Dicko yritti toimia välittäjänä vuoden 2012 vallankaappauksessa ja sitä seuranneessä sisällissodassa ehdottaen šaria-lakia ratkaisuksi maan ongelmiin. Hänen aloitteestaan Maliin perustettiin uskontoasiain ministeriö. Dicko hyväksyi ranskalaisten joukkojen maahantulon ja kannatti Ibrahim Boubacar Keïtaa vuoden 2013 presidentinvaaleissa. Myöhemmin hän on syyttänyt Ranskaa maan uudelleen kolonialisoimisesta.
Dicko siirtyi poliittiseen oppositioon vuonna 2017. Hän järjesti keväällä 2019 Nioron šarifin Mohamed Ould Bouyé Haïdaran kanssa mielenosoituksia, jossa vaadittiin presidentti Keïtan ja pääministeri Soumeylou Boubèye Maïgan eroa maan keskiosien levottomuuksien takia. Dickon tilalle islamilaisen neuvoston puheenjohtajaksi valittiin huhtikuussa 2019 maltillinen Chérif Ousmane Madani Haïdara.
Vaikutusvaltaiseksi poliitikoksi noussut Dicko perusti syyskuussa 2019 islamistisen Coordination des mouvements, associations et sympathisants (CMAS) -liikkeen. Hän syytti vallanpitäjiä korruptiosta ja huonosta hallinnosta. CMAS liittyi kesäkuussa 2020 laajaan oppositioryhmään Mouvement du 5 juin – Rassemblement des forces patriotiques. Dicko kutsui koolle suuria mielenosoituksia, joissa vaadittiin vuonna 2018 uudelleen valitun presidentti Keïtan eroa. Hän kehotti kannattajiaan rauhoittumaan sen jälkeen kun levottomuuksissa oli kuollut 11 ihmistä ja 124 oli haavoittunut.
17. helmikuuta 2024 imaami Mahmoud Dickon kannattajat loivat Synergy of Action for Malin, Malin junttaa vastustavien puolueiden ja yhdistysten liittouman..
Maaliskuun 6. päivänä 2024 Malin hallitus hajotti yhdistyksen nimeltä "Imaami Mahmoud Dickon liikkeiden, yhdistysten ja sympatiaajien koordinointi" (CMAS)..
Nisha Ayub

| Nisha Ayub |
| --- | --- |
 Nisha vastaanottamassa International Women of Courage -palkintoa Yhdysvaltain ulkoministeri John Kerryltä.
Henkilötiedot
Syntynyt: 5. huhtikuuta 1979 (ikä 45)
Kansalaisuus:  Malesia
Ammatti:  ihmisoikeusaktivisti
Nisha Ayub (s. 5. huhtikuuta 1979) on malesialainen ihmisoikeusaktivisti. Hän ryhtyi ajamaan transsukupuolisten oikeuksia jouduttuaan vankilaan šaria-lain nojalla. Hän on Malesian tunnetuin seksuaali- ja sukupuolivähemmistöjen oikeuksia puolustava aktivisti.
Elämäkerta

Nisha pidätettiin hänen ollessa 21-vuotias. Pidätyksen syynä oli se, šaria-laki kielsi miehiä pukeutumasta naisten vaatteisiin tai esiintymästä naisena julkisesti. Vaikka Nisha on transnainen, hänet tuomittiin vankeuteen kolmeksi kuukaudeksi miesten vankilassa. Vankilassa häntä hyväksikäytettiin seksuaalisesti.
Vapauduttuaan Nisha on perustanut joukon kansalaisjärjestöjä: SEED Foundation tukee transsukupuolisia ja muita vähemmistöjä, Justice for Sisters antaa oikeudellista tukea transsukupuolisille ja pyrkii lopettamaan seksuaali- ja sukupuolivähemmistöihin kuuluvien syrjinnän, ja T-Home tukee iäkkäiden transnaisten asumista. Hän on muun muassa puhunut transsukupuolisten kohtaamaa väkivaltaa ja Malesian terveysministeriön seksuaali- ja sukupuolivähemmistöjen vastaista videokilpailua vastaan. Malesialainen ministeri määräsi Nishan ja erään toisen aktivistin kuvat poistettavaksi julkisesta kuvanäyttelystä elokuussa 2018 koska tulkitsi niiden olevan hallituksen linjan vastaista seksuaali- ja sukupuolivähemmistöjen proomotiota.
Nishalle myönnettiin vuonna 2015 Human Rights Watchin Alison Des Forges Award for Extraordinary Activism -palkinto. Vuonna 2016 Yhdysvaltain ulkoministeriö myönsi hänelle International Women of Courage -palkinnon. Hän on ensimmäinen transnainen, joka on saanut palkinnon. Vuonna 2019 hän oli BBC:n ”sadan vaikutusvaltaisimman ja innostavimman naisen” 100 Women -listalla. Nishan mukaan nimeäminen listalle on voitto kaikille transaktivisteilla maailmassa. San Diego kaupunki Yhdysvalloissa on julistanut Nishan syntymäpäivän 5. huhtikuuta ”Nisha Ayubin päiväksi”.
Mahtava Morris ja sivistyneet siimahännät

| Mahtava Morris ja sivistyneet siimahännät> The Amazing Maurice and His Educated Rodents |
| --- | --- |

Alkuperäisteos
Kirjailija:  Terry Pratchett
Genre:  Fantasia, Nuortenkirjallisuus
Julkaistu:  2001
Suomennos
Suomentaja:  Leena Peltonen
Julkaistu:  2002
Sivumäärä:  280
ISBN:  951-23-4350-9

Seuraava:  Vapaat pikkumiehet
Löydä lisää kirjojaKirjallisuuden teemasivulta
Mahtava Morris ja sivistyneet siimahännät (engl. The Amazing Maurice and His Educated Rodents) on ensimmäinen Terry Pratchettin nuorille suunnattu Kiekkomaailma-romaani. Pratchett sai teoksesta Carnegie-mitalin vuonna 2002.
Kirjan päähenkilö on ovela Morris-kissa.
Mahsun Kırmızıgül

Mahsun Kırmızıgül
Mahsun Kırmızıgül, tunnetaan myös nimellä Mahsun, (s. 1. tammikuuta 1968 Bingol) on turkkilainen laulaja.
No Sleep

| ”No Sleep” Martin Garrix ft>  Bonn |
| --- | --- | --- |

Singlen tiedot
 Julkaistu: 21. helmikuuta 2019
 Tuottaja(t): Martin Garrix
 Tyylilaji: Dance-pop, electro house
 Kesto: 03.27
 Levy-yhtiö: STMPD RCRDS, Epic Amsterdam, Sony Netherlands
Martin Garrixin muut singlet
| ”Glitch” 2018 | ”No Sleep” 2019 | ”Mistaken” 2019 |
No Sleep on alankomaalaisen DJ-tuottaja Martin Garrixin kappale, jolla vierailee myös ruotsalaisartisti Bonn. Sen julkaisi STMPD RCRDS digitaalisesti ladattavana singlenä 21. helmikuuta 2019. Ennen tätä Garrix ja Bonn ovat tehneet yhteistyötä heinäkuussa 2018 julkaistulla kappaleella "High on Life". Kappaleen ovat sanoittaneet Garrix, Albin Nedler, ja Kristoffer Fogelmark joista ensimmäinen myös tuotti sen. Kappaleelle on toteutettu myös musiikkivideo, joka julkaistiin samana päivänä singlen kanssa. Videon ohjasi ja kuvasi Damian Karsznia yhdessä Olav Stubberudin kanssa ja se kuvastaa Garrixin sekä Bonnin yhteisiä hyviä hetkiä tien päältä.
Käännös suomeksi
Muntra Musikanter

Muntra Musikanter vuonna 1889.
Muntra Musikanter (MM) on suomenruotsalainen mieskuoro, jonka perusti Gösta Sohlström vuonna 1878 aluksi pienempänä kokoonpanona nimellä P. C. eli Petersburgs Concerten. Nimivalinta johtui aikomuksesta lähteä konserttimatkalle Pietariin. Matka ei toteutunut, mutta kuoro jäi pysyväksi. Ensimmäinen konsertti esitettiin 11.5.1878 Helsingin yliopiston juhlasalissa.
Vuonna 2010 kuoron tulevaisuus oli vaakalaudalla, kun valtaosa jäsenistä lähti pitkäaikaisen kuoronjohtajan Markus Westerlundin kanssa perustamaan uutta Manifestum-kuoroa. Tällä hetkellämilloin? kuoroon kuuluu noin 100 jäsentä.
Historia

MM koottiin alun perin Akademiska Sångföreningenin laulajista. Nimi Muntra Musikanter (”hilpeät musikantit”) keksittiin kuoron samannimisestä suosikkilaulusta, jonka on säveltänyt August Ferdinand Riccius. Vuosina 1891–1896 kuoro oli tauolla, mutta koottiin uudelleen ja on sen jälkeen toiminut keskeytyksettä.
Muntra Musikanter on konsertoinut alusta alkaen sekä kotimaassa että ulkomailla. Alkuvuosinaan se esiintyi Venäjän keisariperheelle sekä Peterhofissa että Suomen rannikkoseuduilla ja teki konserttimatkoja Moskovaan, Tukholmaan ja Tallinnaan. Vuonna 1889 kuoro matkusti esiintymään Pariisin maailmannäyttelyssä.
Vuonna 1997 kuoro teki esiintymismatkan Yhdysvaltoihin ja esiintyi muun muassa Floridan Disney Worldissä. Kuoro sai pronssia vuoden 2000 kansainvälisillä kuorofestivaaleilla Maltalla. Kesällä 2004 se teki  konserttikiertueen Pietariin, jossa esitettiin Igor Stravinskyn oratorio-ooppera Oidipus Rex yhdessä Pietarin filharmonikkojen kanssa. 
Vuonna 2006 kuoro sai hopeaa Italian Veronassa järjestetyssä kuorokilpailussa.
MM-kuoron perinteisiin kuuluvat joulukonsertit Temppeliaukion kirkossa, kevät- ja syyskonsertit ja kiertueet etenkin Suomen rannikkoalueilla. Kuoron ikääntyville jäsenille on oma seniorikuoro, johon siirrytään 62-vuotiaana. 78-vuotiaana siirrytään niin sanottuun kellarikuoroon.
Kuoroa on johtanut syksyn 2010 jäsenkadosta alkaen vuoteen 2021 Henrik Wikström. Kuoro toimii yhdistysmuotoisena, viralliselta nimeltään Sällskapet MM rf.
MM on julkaissut kaksiosaisen laulukirjan Blå boken, johon on koottu Suomen ruotsinkielisille mieskuoroille sopivaa ohjelmistoa, yhteensä 250 laulua.
Kuoronjohtajia

Gösta Sohlström
Oscar Mechelin
Martin Wegelius
Robert Kajanus
Bengt Carlson
Erik Bergman
Sixten Enlund
Rolf W. Ahlberg
Markus Westerlund 1991–2010
Henrik Wikström  2010–2021
Riku Laurikka 2021–
Diskografia

1998: Jul med MM
2003: 125 år med MM
Aiheesta muualla

MM:n verkkosivusto.
MM (Muntra Musikanter) hakuteoksessa Uppslagsverket Finland (2012). (ruotsiksi)
Maahockey kesäolympialaisissa 2016 – naisten turnaus

Naisten maahockeyturnaus Rio de Janeiron olympialaisissa 2016 pidettiin 6.–19. elokuuta. Ottelut pelattiin Centro Olímpico de Hockeyssa. Turnaukseen osallistui 12 maata. Olympiakultaa voitti Iso-Britannia, joka voitti loppuottelussa rangaistuskuljetusten jälkeen Alankomaat. Pronssille sijoittui Saksa.
Karsinnat

| Ajankohta | Tapahtuma | Sijainti | Lopputurnausjoukkue |
| --- | --- | --- | --- |
| 20. syyskuuta – 2. lokakuuta 2014 | Aasian kisat 2014 | Incheon, Etelä-Korea |  Etelä-Korea |
| 10.–21. kesäkuuta 2015 | FIH Hockey World League | Valencia, Espanja |  Kiina |
| 10.–21. kesäkuuta 2015 | FIH Hockey World League | Valencia, Espanja |  Saksa |
| 10.–21. kesäkuuta 2015 | FIH Hockey World League | Valencia, Espanja |  Argentiina |
| 10.–21. kesäkuuta 2015 | FIH Hockey World League | Valencia, Espanja |  Espanja |
| 20. kesäkuuta – 5. heinäkuuta 2015 | FIH Hockey World League | Antwerpen, Belgia |  Alankomaat |
| 20. kesäkuuta – 5. heinäkuuta 2015 | FIH Hockey World League | Antwerpen, Belgia |  Uusi-Seelanti |
| 20. kesäkuuta – 5. heinäkuuta 2015 | FIH Hockey World League | Antwerpen, Belgia |  Intia |
| 20. kesäkuuta – 5. heinäkuuta 2015 | FIH Hockey World League | Antwerpen, Belgia |  Japani |
| 13. – 24. heinäkuuta 2015 | Pan-Amerikan kisat 2015 | Toronto, Kanada |  Yhdysvallat |
| 22. – 30. elokuuta 2015 | EuroHockey Nations Championship | Lontoo, Englanti |  Iso-Britannia |
| 21. – 25. lokakuuta 2015 | Oseanian Cup 2015 | Stratford, Uusi-Seelanti |  Australia |
| 23. lokakuuta – 1. marraskuuta 2015 | Afrikan karsintaturnaus | Randburg, Etelä-Afrikka | —1 |
| Yhteensä | Yhteensä | Yhteensä | 12 |
1Karsintaturnauksen voitti Etelä-Afrikka, mutta maan olympiakomitea ei antanut lupaa osallistua lopputurnaukseen. Tämän takia turnaukseen pääsi Espanja, jolla oli parhaat rankingpisteet.
Mitalistit

| 0 | 1 | 2 |
| --- | --- | --- |
| Kultaa | Hopeaa | Pronssia |
|  Iso-Britannia   Maddie Hinch   Laura Unsworth   Crista Cullen   Hannah Macleod   Georgie Twigg   Helen Richardson-Walsh   Susannah Townsend   Kate Richardson-Walsh   Sam Quek   Alex Danson   Giselle Ansley   Sophie Bray   Hollie Webb   Shona McCallin   Lily Owsley   Nicola White |  Alankomaat   Joyce Sombroek   Xan de Waard   Kitty van Male   Laurien Leurink   Willemijn Bos   Marloes Keetels   Carlien Dirkse van den Heuvel   Kelly Jonker   Maria Verschoor   Lidewij Welten   Caia van Maasakker   Maartje Paumen   Naomi van As   Ellen Hoog   Margot van Geffen   Eva de Goede |  Saksa   Nike Lorenz   Selin Oruz   Anne Schröder   Lisa Schütze   Charlotte Stapenhorst   Katharina Otte   Janne Müller-Wieland   Hannah Krüger   Jana Teschke   Lisa Hahn   Franzisca Hauke   Cécile Pieper   Marie Mävers   Annika Sprink   Julia Müller   Pia-Sophie Oldhafer   Kristina Reynolds |
Mobile IPv6

| TCP/IP-pino |
| --- | --- |
sovelluskerros sovelluskerros: BGP · DHCP · DNS · ESMTP · FTP · HTTP · IMAP · IRC · LDAP · MGCP · NNTP · NTP · POP3 · RPC · RTP · RTSP · SIP · SMTP · SNMP · SOCKS · SSH · Telnet · TLS/SSL · XMPP  ·  (..lisää..)
kuljetuskerros kuljetuskerros: TCP · UDP · QUIC · DCCP · SCTP · RSVP · RIP · ECN
verkkokerros verkkokerros: IP (IPv4 ja IPv6) · ICMP (ICMPv6) · IGMP · IPsec
siirtoyhteyskerros: ARP · IS-IS · NDP · OSPF · L2TP · PPP
fyysinen kerros
Mobile IPv6 on IPv6-protokollan laajennus, joka mahdollistaa jatkuvan yhteyden liikkuvaan asemaan samalla IP-osoitteella oletusreitittimen vaihtumisesta huolimatta. Mobile IPv6 perustuu täysin IPv6-protokollaan. Itse asiassa mobiilius on vain yksi otsikkokenttä IPv6-otsikossa (Mobility Header).
Tässä protokollan ominaisuuksien perässä on niiden englanninkieliset nimet selvennykseksi ja väärinkäsitysten välttämiseksi. Suomennokset eivät ole virallisia vaan ne ovat tekijän suomennoksia.
Kuvaus protokollasta

Mobile IPv6-verkon komponentit ovat:
Asiakassolmu (mobile node), kotireititin (home agent), vastaanottava solmu (correspondent node). Tukiasemat ja muut langattoman verkon komponentit eivät kuulu protokollaan, koska ne toimivat siirtoyhteyskerroksen tasolla.
Asiakassolmulla on aina olemassa kotiosoite. Kotiosoite on osoite, jonka prefix on asiakassolmun kotiverkon prefix. Kun asiakassolmu on kotiverkossaan, reititetään IP-paketit suoraan asiakassolmulle normaalin menettelyn mukaisesti. Silloin kun asiakassolmu ei ole kotiverkossaan, on sillä yksi tai useampi tilapäisosoite (care-of address). Näillä tilapäisosoitteilla voidaan löytää se verkko, jossa asiakas tietyllä hetkellä on. Reititys asiakkaalle tässä tapauksessa kulkee joko asiakkaan kotireitittimen kautta tunnelointia hyväksi käyttäen tai sitten suoraan asiakkaalle, jos vastaanottavalla solmulla on tiedossa sidos (binding) asiakassolmun kotiosoitteen ja tilapäisosoitteen välillä. Tässä tapauksessa reititys asiakassolmun ja vastaanottavan solmun välillä hoidetaan uudella Mobile IPv6-protokollaa varten kehitetyllä tavalla: vastaanottava solmu käyttää uutta reititysotsikkoa ja asiakassolmu kotiosoite-optiota. Vielä Mobile IPv4-protokollassa joutuivat kaikki paketit kulkemaan asiakassolmun kotiagentin kautta, mikä lisää viivettä ja verkon kuormaa. IPv6-protokollan hienous piilee myös siinä, että se on täysin läpinäkyvää ylemmille kerroksille; esimerkiksi kuljetuskerroksella ei ole mitään tietoa käytetystä reititys-otsikosta.
Verkkopalvelut, lähinnä DHCP (DHCPv6) ja DNS, riippuvat verkko-operaattorin toteutuksesta. Kuitenkin Mobile IPv6 mahdollistaa joko tilattoman tai tilallisen osoitteistuksen. Se, miten asiakas hankkii itselleen Internet-reititykseen kelpaavan osoitteen (Global Aggretable Unicast Address), ei liity tähän selvitykseen. Asiakassolmu voi muodostaa osoitteensa joko verkon prefixin avulla osana Neighbour Discovery-protokollaa (ND) tai käyttää DHCPv6-palvelinta. Verkossa tulee myös olla tuki IPv6-protokollan nimipalvelulle, AAAA-tietueille.
Internet-liikenteen mahdollistaminen

Kuten alussa todettiin, langattomien verkkojen päätarkoitus on palvella mobiilia asiakasta. Mobile IPv6-protokolla toteuttaa tämän hienosti.
Internet-liikenteen mahdollistaminen > Reititystesti (Return routability)

Reititystestillä selvitetään onko asiakassolmun osoitteet (kotiosoite ja väliaikainen osoite) todella Internet-reitityksen saavutettavissa. Asian toteamiseksi käytetään neljää sanomaa seuraavassa järjestyksessä:
Home Test Init: Asiakassolmu lähettää sanoman kotireitittimensä kautta. Sanoma sisältää evästeen (cookie), jonka vastaanottava solmu palauttaa. Näin asiakassolmu tietää keskustelevansa oikean solmun kanssa.
Care-Of Test Init: Asiakassolmu lähettää sanoman suoraan vastaanottavalle solmulle. Tämäkin sanoma sisältää evästeen.
Menettelyllä vastaanottava solmu on saanut tietää asiakassolmun käyttämät osoitteet.
Home Test: Vastaanottava solmu lähettää sanoman asiakassolmun kotireitittimen kautta asiakkaalle. Sanoma sisältää sekä asiakkaan evästeen että avainarvon. Sanoman kohdalla täytyy huomata, että asiakassolmun ja kotireitittimen välillä tulee olla sidos, jotta kotireititin osaa kaapata sanoman ja tunneloida sen asiakkaalle.
Care-Of Test: Vastaanottaja lähettää sanoman suoraan asiakassolmulle. Sanoma sisältää asiakkaan evästeen ja avainarvon.
Vastaanottaja toteaa testin läpimenon CoT-sanoman jälkeen, kun asiakassolmu lähettää sidospäivitys-sanoman (Binding Update) vastaanottajalle. Tämä sanoma sisältää HoT- ja CoT-sanomien sisältämät avainarvot. Vasta saatuaan vahvistuksen päivitys-sanomalla vastaanottaja luo sidoksen asiakassolmun kotiosoitteen ja väliaikaisen osoitteen välille.
Internet-liikenteen mahdollistaminen > Uusi Reititysotsikko (Type 2 Routing Header)

Uudella reititysotsikolla mahdollistetaan reitityksen optimointi ja läpinäkyvyys sovelluskerroksille. Tällöin asiakassolmun väliaikainen osoite on IPv6-paketin kohdeosoitteena ja kotiosoite reititysotsikossa. Paketin saapuessa asiakkaalle, purkaa se reititysotsikon ja käyttää sitä lopullisena kohdeosoitteena paketille.
Tyypin kaksi reititysotsikko eroaa IPv6-spesifikaation mukaisesta reititysotsikosta siinä, että siihen voidaan liittää vain yksi IPv6-osoite (asiakassolmun kotiosoite).
Internet-liikenteen mahdollistaminen > Kotiosoiteoptio (Home Address Option)

Kotiosoiteoptio lisätään kohdeoption (Destination Option) laajennuskenttään (Extension Header). Se mahdollistaa vastaanottavan solmun sovelluskerrokselle läpinäkyvän reitityksen samalla tavalla kuin reititysotsikko asiakassolmulle. Asiakassolmu käyttää optiota informoidakseen vastaanottajaa kotiosoitteestaan. Vastaanottava solmu käsittelee jokaisen option erikseen. Se ei luo uutta sidosta option perusteella eikä se saa muuttaa sidostauluaan.
Internet-liikenteen mahdollistaminen > Sidoksista

Sidosten avulla mahdollistetaan asiakassolmun liikkuminen eri verkkojen välillä. Sidosten avulla myös mahdollistetaan Internet-reititys asiakassolmun ja vastaanottavan solmun välillä. Solmut säilyttävät sidokset muistissaan niin kauan kuin ne ovat voimassa. Sidoksilla on elinaika, joka voidaan uudistaa. Sidokset muodostetaan aina asiakassolmun kotiosoitteen ja väliaikaisen osoitteen välille. Asiakassolmu tiedottaa väliaikaisesta osoitteestaan muita solmuja sidospäivitys–sanomalla (Binding Update). Kotireitittimen on vastattava sanomaan sidoshyväksyntä–sanomalla (Binding Acknowledgment), muita solmuja ei velvoiteta vastaamaan asiakassolmulle.
Protokolla sisältää myös sidospyyntö–sanoman (Binding request). Tällä sanomalla vastaanottava solmu voi uudistaa sidoksensa asiakassolmun kanssa, vaikka sidos olisikin jo poistunut sen muistista; kun sidosta ei ole, kaikki data reititetään asiakassolmun kotireitittimen kautta. Mikäli asiakassolmu haluaa säilyttää sidoksen vastaanottavan solmun kanssa, käynnistää se reititystesti-prosessin. Jos asiakassolmu ei tarvitse sidosta enää, hylkää se vastaanottavan solmun sidospyyntö–sanoman.
Asiakassolmun käynnistyessä valitsee se kotireitittimen ND-protokollan mukaisesti. Verkkokerroksen hand-overin tapahtuessa valitsee se samalla menetelmällä oletusreitittimensä. Tässä täytyy huomata, että tällöin kotireititin säilyy koko ajan samana. Tällöin on asiakassolmun informoitava myös kotireititintään uudesta väliaikaisesta osoitteesta.
Solmun saadessa sidospäivitys –sanoman tulee sen tarkastaa onko jo sen muistissa olemassa rivi asiakassolmun kotiosoitteelle. Jos on, on riviä päivitettävä. Jos vastaavaa riviä ei löydy, on solmun lisättävä asiakkaan sidos muistiinsa.
Internet-liikenteen mahdollistaminen > Liikkuminen verkosta toiseen

Verkkokerroksen handoverin havaitseminen perustuu ND-protokollaan. Sen huomaaminen mahdollisimman nopeasti on elintärkeää mobiileissa verkoissa, mutta toisaalta päivitysprosessi ei myöskään saisi turhaan aktivoitua, koska verkon topologia voi aiheuttaa hetkellisen oletusreitittimen katoamisen tai vaikka datansiirron keskeytymisen.
Tämä tapa pätee vain verkkokerroksen hand-overin huomaamiseen ja se yleensä huomataan silloin, kun asiakassolmulla on tiedonsiirto menossa. Protokollan täytyy kuitenkin varautua myös siirtoyhteyskerroksen hand-overeihin. Jos tällainen tapahtuu, ei ND-protokolla enää toimi, koska ND toimii verkkokerroksessa. Sen takia solmun tuleekin käyttää kaikki olemassa oleva tieto verkkoyhteytensä tilasta eli huomioida myös siirtoyhteyskerroksen hand-overit.
Asiakassolmun huomatessa hand-overin asiakassolmu suorittaa duplikaattien etsinnän (Duplicate Address Detection) omalle Link-Local –osoitteelleen ja valitsee oletusreitittimen ND-protokollan avulla. Tämän jälkeen asiakas muodostaa uuden väliaikaisen osoitteen ja mainostaa sen kotireitittimelle. Tämän jälkeen päivittää asiakassolmu myös muille vastaanottaville solmuille uuden väliaikaisen osoitteensa.
Ongelmia

MobileIP käyttää kolmioreititystä, eli asiakkaat lähettävät verkoista, joihin ovat siirtyneet, dataa palvelimille vanhoilla IP-osoitteilla. Mikäli uusien verkkojen Internet-operaattorit noudattavat hyvää netikettiä, ne suojaavat Internetin muita asukkaita omien asiakkaidensa hyökkäyksiltä - näihin suojauksiin kuuluu asiakkaiden liikenteen suodattaminen niin, että asiakkaat saavat liikennöidä vain omalla osoitteellaan. Suunnitteluperiaatteiltaan MobileIP:ssä asiakas vain "väärentää" IP-osoitteensa, koska se ei pane nykyistä IP-osoitettaan paketteihin vaan vanhansa. Tätä paikkaamaan MobileIP:hen on kehitetty reverse tunneling (RFC 3024).
Muita vaihtoehtoja

HIP - Host Identity Payload
Dynaaminen DNS
2. kerroksen liikkuvuusratkaisut: GPRS, WLAN IAPP
Standardit

RFC 6275 - Mobility Support in IPv6
Aiheesta muualla

Lars Strand: Linux Mobile IPv6 HOWTO (Mobile IPv6 käyttö Linuxissa) tldp.org.  20.4.2004. (englanniksi)
Lydia Williams

Lydia Williams
Lydia Williams (s. 13. toukokuuta 1988) on australialainen jalkapalloilija. Hän on pelipaikaltaan maalivahti. Hän on pelannut Australian naisten maajoukkueessa 102 maaottelua. MM-kilpailuissa 2019 hän pelasi Australian kaikki neljä ottelua.
Williams on sarjatasolla pelannut kotimaansa lisäksi Ruotsissa, Yhdysvalloissa, Ranskassa ja Englannissa, jossa hän on edustanut kausina 2020–2022 Arsenalia sekä tammikuusta 2023 alkaen Brighton & Hove Albionia.